ગુજરાત કોંગ્રેસનું કહેવું છે કે રાજકીય કારણથી પ્રેરિત થઈને રૂપાણીએ અમદાવાદના નામકરણનો મુદ્દો ફરી ઉખેડ્યો છે. ભૂતપૂર્વ ગુજરાત કોંગ્રેસ પ્રમુખ અર્જુન મોઢવાડિયાનું કહેવું છે કે અમદાવાદ મહાનગરપાલિકામાં છેલ્લા 13 વર્ષથી ભાજપનું શાસન છે. રાજ્ય સરકાર બે દાયકાથી વધુ સમય જૂની છે અને કેન્દ્રમાં ભાજપની સરકારને સાડા ચાર વર્ષ થઈ ગયા છે. આટલા બધા વર્ષોમાં એ કામ કેમ કરવામાં આવ્યું નહોતું? અને લોકસભાની ચૂંટણી આવી રહી છે ત્યારે જ કેમ મુદ્દો ઉપાડ્યો છે?